(ສພຊ) ຕອນບ່າຍວັນອັງຄານທີ 12 ກໍລະກົດຜ່ານມາ, ສະພາແຫ່ງຊາດ ໄດ້ຈັດພິທີປາຖະກະຖາ ວັນຄ້າຍວັນເກິດ ຂອງປະທານ ສຸພານຸວົງ 13 ກໍລະກົດ 1909, ວັນເຊັນສັນຍາມິດຕະພາບ ການຮວ່ມມືລາວ-ຫວຽດນາມ 18 ກໍລະກົກ 1977 ແລະວັນສ້າງຕັ້ງສາຍພົວພັນການທູດ ລາວ-ຫວຽດນາມ 5 ກັນຍາ 1962
ໂດຍການປະຖະກະຖາຂອງ ທ່ານ ສົມພູ ດວງສະຫວັນ ຮັກສາການເລຂາ ຄະນະພັກ ສະພາແຫ່ງຊາດ, ປະທານກຳມາທິການວັດທະນະທຳ-ສັງຄົມ.
ທັງນີ້, ກໍເພື່ອເຮັດໃຫ້ສະມາຊິກພັກພະນັກງານ-ລັດຖະກອນ ສະພາແຫ່ງຊາດມີຄວາມຮັບຮູ້ ແລະເຂົ້າໃຈເລິກເຊິ່ງ ກ່ຽວກັບວັນສຳຄັນຂອງທ່ານຜູ້ນຳ ຜູ້ທີ່ແສນເຄົາລົບຮັກຂອງປວງຊົນລາວທັງຊາດ ແລະການຮວ່ມມື ສ້າງສາຍສຳ ພັນຂອງສອງຊາດ ລາວ-ຫວຽດນາມໃນໄລຍະຜ່ານມາ ຈົນເຖິງປັດຈຸບັນ ທັງເປັນການປູກຈິດສຳນຶກໃຫ້ຮັບຮູ້,ເຂົ້າໃຈ, ຮູ້ບຸນຄຸນໃນການນຳພາຂອງປະທານ ສຸພານຸວົງ ສະໄໝຕໍ່ສູ້ກູ້ຊາດ, ຍຶດເອົາໄຊຊະນະ ອຳນາດການປົກຄອງແບບເກົ່າ ແລະສາຍພົວພັນອັນໜຽວແໜ້ນ ໝັ້ນແກ່ນຂອງສອງຊາດລາວ-ຫວຽດນາມ ສະໄໝຕໍ່ສູ້ກູ້ຊາດ, ຄຽງບ່າຄຽງໄຫລ່ ຜູກພັນກັນມາແຕ່ດົນນານ; ນອກຈາກນັ້ນ, ຍັງເປັນການສຶກສາອົບຮົມ, ຍົກສູງຫລັກໝັ້ນການເມືອງ ໃຫ້ມີຄວາມ ເດັດດ່ຽວ ໜຽວໜຽວແໜັ້ນ, ບໍ່ຫວັ່ນໄຫວຄອນແຄນຕໍ່ສະພາຍການຕ່າງໆ, ມີສະຕິລະວັງຕົວຕໍ່ກົນອຸບາຍ ມ້າງເພ ທຳລາຍ ຂອງອິດທິກຳລັງປໍລະປັກ ແລະພວກຄົນບໍ່ດີ, ຕ້ານ ແລະແກ້ໄຂທັດສະນະທີ່ຜິດເຂວ, ຈຳກັດການເສຶ່ອມຖອຍ ທາງດ້ານແນວຄິດຄຸນສົມບັດ ສິນທຳປະຕິບັດ ແລະແບບແຜນດຳລົງຊີວິດ, ຮັບປະກັນການປົກປັກຮັກສາ ແລະເພີ່ມ ທະວີຄວາມສາມັກຄີ ເປັນເອກະພາບພາຍໃນພັກ ແລະສັງຄົມໃຫ້ໜັກແໜ້ນຍີ່ງໆຂື້ນ, ເປັນກ້ອນກຳລັງແຮງ ໃນພາ ລະກິດປົກປັກຮັກສາ ແລະສ້າງສາພັດທະນາປະເທດຊາດ ສູ່ຄວາມມັ່ງຄັ້ງເຂັ້ມແຂງ, ປະຊາຊົນຮັ່ງມີຜາສຸກ, ສັງຄົມ ມີຄວາມຮັ່ງມີປອງດອງ, ມີປະຊາທິປະໄຕ ຍຸຕິທຳ ແລະສີວິໄລ. ພ້ອມນັ້ນ, ຍັງເປັນການເຜີຍແຜ່ມູນເຊື້ອ ຂອງ ວັນສຳຄັນຕ່າງໆນີ້ ເຊິ່ງເປັນວັນທີ່ມີຄວາມໝາຍສຳຄັນ ທາງດ້ານປະຫວັດສາດ ໃນພາລະກິດຕໍ່ສູ້ປົດປ່ອຍຊາດ ອັນ ຍືດເຍື້ອຍາວນານ ເພື່ອມາເຜີຍແຜ່ໃຫ້ສະມາຊິກພັກ, ພະນັກງານ-ລັດຖະກອນທັງໝົດ ໃນສະພາແຫ່ງຊາດ ໃຫ້ຮັບຮູ້ ແລະເຂົ້າໃຈກ່ຽວກັບ ປະຫວັດມຸນເຊື້ອຄວາມເປັນມາ ຂອງວັນສຳຄັນດັ່ງກ່າວ.
ໃນການປະຖະກະຖາ, ທ່ານ ສົມບູນໄດ້ເລົ່າມູນເຊື້ອອັນພິລະອາດຫານ, ມີນ້ຳໃຈເສຍສະຫລະອັນສູງສົ່ງ ໃນໄລຍະຕໍ່ສູ້ ອັນພິລະອາດຫານ ແລະບາງຜົນສຳເລັດ, ຜົນງານອັນພົ້ນເດັ່ນຂອງປແທານສຸພານຸວົງ ໃນພາລະກິດຕໍ່ສູ້ກູ້ຊາດຈົນ ໄດ້ຮັບການປະກາດເອກະລາດ ໃນປັດຈຸບັນ ເຊິ່ງເປັນບົດຮຽນອັນລ້ຳຄ່າ ໃຫ້ຄົນຮຸ່ນຫລັງຮ່ຳຮຽນເອົາເປັນແບບຢ່າງ; ຈາກນັ້ນ, ໄດ້ຍົກໃຫ້ເຫັນສາຍພົວພັນມິດຕະພາບ ອັນດີງາມທີ່ເປັນມູນເຊື້ອ, ຄວາມສາມັກຄີພິເສດ ແລະການຮວ່ມ ມືຮອບດ້ານ ລະຫວ່າງສອງພັກ, ສອງລັດ ແລະປະຊາຊົນສອງຊາດລາວຫວຽວນາມນັບແຕ່ອະດິດຈົນເຖິງປັດຈຸບັນ.
(ນາງ ປາກາລັກ ພົມມີໄຊ)